Veeplaas Artikel - Lam Hok - Artikels Lam Hok Nesdisp
In die Oostelike Hoëveld is daar ŉ verskuiwing van ekstensiewe skaapboerderypraktyke na meer intensiewe praktyke. Hierdie verskuiwing is as gevolg van verskeie faktore wat die volgende insluit:
In die afgelope 10 jaar het die prys van grond in die Oostelike Hoëveld met meer as 300% gestyg. Dit dra daartoe by dat grond nou ŉ baie duur produksie middel geword het en dat boere ten alle koste poog om die produktiwiteit van grond te verhoog.
Die koste van arbeid raak al hoe meer ŉ faktor met nuwe loon strukture, beperkte werksure en hoë oortyd tariewe. Te kort aan kundigheid ten opsigte van skaapboerdery is ŉ verdere probleem in die tradisionele omgewing.
Tradisioneel het boere ŉ een lam siklus per jaar gevolg. Hierdie stelsel het lang en uitgerekte siklusse. Al hoe meer word stelsels geïmplementeer waar die 12 maande stelsel verkort word na byvoorbeeld agt maande. Die verkorte stelsel plaas druk op verskeie gebiede van die bestuur van skaapboerdery. Groter druk word op produksie ooie geplaas om meer meerlinge te produseer. Tradisioneel was dit nie gewens nie, aangesien dit ŉ groter druk op bestuur geplaas het.
Skaapboerdery kennis is empiries van geslag na geslag oorgedra. Dit was ŉ baie stabiele omgewing met min verandering en min eksterne druk. Die vinnig veranderende omgewing en toenemende koste druk op die bedryf noodsaak vinnige verandering waar nuwe kennis nodig is om die verandering te akkommodeer en suksesvol te implementeer.
Toenemend word druk geplaas op hoër produksie. Die hoër vlakke kan bereik word indien daar meer gefokus word op genetiese vordering van ŉ verskeidenheid van faktore. Meer bestuursaandag en meting word verlang met seleksie en teling en die navolg van spesifieke doelwitte.
Net so dramaties soos verliese as gevolg van roofdiere het diefstalle geword. Ekstensiewe skaapboerdery in hoë diefstal areas het tot stilstand gekom. Hierdie sosiale probleem neem daagliks toe en bly ŉ groot bedreiging vir ekstensiewe skaapboerdery.
Die toenemende vordering in tegnologie maak skaapboerdery in veral ŉ meer intensiewe omgewing gemakliker en bied ruimte vir versnelde prosesse.
Dit vra ŉ besigheidsbenadering, en dit is ŉ verandering van die ou tradisionele skaapboerdery benadering.
As gevolg van die bogenoemde faktore het ons toe besluit om die hele skaapboerdery te verander, na ŉ Intensiewe stelsel, met ŉ deurlopende aanwas, en dit kan gesien word as presisieboerdery.
Ons gebruik ŉ ooiklassifikasie in die stoet, om seleksie te vergemaklik, naamlik:
Die ander 10% is ooie wat ons uitskot, wat net kan aanpas in ŉ een keer lam in jaar siklus.
Die hele kudde is verdeel in groepe, en word met projekbestuur beheer. Sonder die Projekplan sou die hele bestuur nie moontlik gewees het nie, en sou die skaapboerdery in chaos ontaard het, nou is dit ŉ rustige beheerde stelsel, wat alles elke dag aandag kry, en niks oorgeslaan word nie.
Altyd lamtyd, net soos ŉ melkery verg hierdie stelsel dieselfde toesig.
Ons bemark die meeste van ons ramme aan Merino, Dohne Merino en vleis merino boere wat kruis teling in hulle kuddes toepas, om ŉ aanvaarbare slaglamproduksie stelsel te volg.
Dan word daar ook 2 opedae gereël, waar die studente van UP na die intensiewe stelsel kom kyk, en die Dormer ras aan hulle bekend gestel word, en dan is daar ŉ opedag om die stelsel te kan sien met die projekplan en dit sal plaasvind die 8ste November 2014